*****

ΚΑΝΟΝΙΣΜΟΣ (ΕΟΚ) αριθ. 2483/81 ΤΗΣ ΕΠΙΤΡΟΠΗΣ

της 26ης Αυγούστου 1981

περί καθορισμού, για ορισμένα Κράτη μέλη, της εκτιμώμενης απώλειας εισοδήματος καθώς και του εκτιμώμενου ποσού της πριμοδοτήσεως που καταβάλλεται ανά προβατίνα για την περίοδο 1981/82

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 899/81 (2), και ιδίως το άρθρο 5 παράγραφοι 2 και 8,

Εκτιμώντας:

ότι το άρθρο 5 παράγραφος 1 του κανονισμού (ΕΟΚ) αριθ. 1837/80 προβλέπει τη χορήγηση πριμοδοτήσεως προς όφελος των παραγωγών προβείου κρέατος· ότι το προβλεπόμενο ποσό της πριμοδοτήσεως αυτής δύναται να υπολογισθεί στην αρχή της περιόδου, σε συνάρτηση με την εκτιμώμενη απώλεια του εισοδήματος ·

ότι, σύμφωνα με το άρθρο 2 του κανονισμού (ΕΟΚ) αριθ. 2643/80 του Συμβουλίου (3), το συνολικό ποσό της πριμοδοτήσεως υπολογίζεται λαμβάνοντας υπόψη ως στοιχείο αναφοράς την ακαθάριστη εγχώρια παραγωγή προβείου κρέατος που διαπιστώθηκε για το έτος που προηγείται του τρέχοντος για κάθε ενδιαφερόμενη περιοχή·

ότι η μέθοδος υπολογισμού που προβλέπεται στο άρθρο 5 παράγραφοι 2 και 3 του κανονισμού (ΕΟΚ) αριθ. 1837/80 καθιστά εμφανή την απώλεια εισοδήματος για ορισμένες περιοχές· ότι, συνεπώς, το προβλεπόμενο ποσό της πριμοδοτήσεως για τις περιοχές αυτές πρέπει να ορισθεί·

ότι, εντούτοις, όσον αφορά την περιοχή 4, και κατ' εφαρμογή των διατάξεων του άρθρου 3 παράγραφος 1 του κανονισμού (ΕΟΚ) αριθ. 2643/80, πρέπει να αφαιρεθεί από το προβλεπόμενο ποσό της πριμοδοτήσεως ποσό 1 073 000 ECU που αντιστοιχεί στη διαφορά μεταξύ του συνολικού ποσού των προκαταβολών που έχουν ήδη καταβληθεί στην περιοχή αυτή για την περίοδο 1980/81 και του τμήματος του αναθεωρηθέντος εισοδήματος που διαπιστώθηκε στην εν λόγω περιοχή κατά την ίδια περίοδο·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων-Αιγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα στοιχεία τα σχετικά με την ακαθάριστη εγχώρια παραγωγή προβείου κρέατος της περιόδου από 1 Ιανουαρίου μέχρι 31 Δεκεμβρίου 1980, που ορίζεται σύμφωνα με τις διατάξεις του άρθρου 2 παράγραφος 2 του κανονισμού (ΕΟΚ) αριθ. 2643/80, αναφέρονται στο παράρτημα Ι.

Άρθρο 2

1. Διαπιστώνεται διαφορά μεταξύ της τιμής αναγωγής και της προβλεπομένης τιμής αγοράς κατά την περίοδο 1981/82 μόνο για τις ακόλουθες περιοχές:

1.2 // Περιοχή // Διαφορά σε ECU/100 χγρ // 4 // 12,56 // 5 // 79,92

2. Το συνολικό ποσό απωλείας εισοδήματος, που αναφέρεται στο άρθρο 5 παράγραφος 2 δεύτερο εδάφιο του κανονισμού (ΕΟΚ) αριθ. 1837/80, υπολογίζεται λαμβανομένων υπόψη των διατάξεων του άρθρου 3 παράγραφος 1 του κανονισμού (ΕΟΚ) αριθ. 2643/80, και καθορίζεται ως εξής:

1.2 // Περιοχή // Συνολικό ποσό σε ECU // 4 // 3 838 000 // 5 // 62 500 000

Άρθρο 3

Το εκτιμώμενο ποσό της πριμοδοτήσεως που καταβάλλεται ανά προβατίνα και ανά Κράτος μέλος, το οποίο λαμβάνεται σύμφωνα με τις διατάξεις του άρθρου 1 περιπτώσεις β και γ του κανονισμού (ΕΟΚ) αριθ. 2662/80, είναι το ακόλουθο βάσει του αριθμού προβατίνων που αναφέρονται στο παράρτημα ΙΙ.

1.2 // Κράτος μέλος

// Εκτιμώμενο ποσό της πριμοδοτήσεως που καταβάλλεται ανά προβατίνα σε ECU // Ιρλανδία // 2,193 // Ηνωμένο Βασίλειο // 4,540

Άρθρο 4

Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 26 Αυγούστου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 183 της 16. 7. 1980, σ. 1.

(2) ΕΕ αριθ. L 90 της 4. 4. 1981, σ. 25.

(3) ΕΕ αριθ. L 275 της 18. 10. 1980, σ. 6.

ΠΑΡΑΡΤΗΜΑ Ι

Παραγωγή βοείου κρέατος των Κρατών μελών κατά το 1980

1.2.3.4.5 // Περιοχή // // Κράτος μέλος // // Ακαθάριστη εγχώρια παραγωγή

(σε τόνους) // 1 // // Ιταλία // // 52 000 // 2 // // Γαλλία // // 171 100 // 3 // // // // 49 173 // // εκ των οποίων: // Δανία // 800 // // // // Κάτω Χώρες // 24 600 // // // // Λουξεμβούργο // 140 // // // // Βέλγιο // 4 176 // // // // Γερμανία // 19 457 // // 4 // // Ιρλανδία // // 39 100 // 5 // // Ηνωμένο Βασίλειο // // 281 100 // 6 // // Ελλάς // // 80 457

ΠΑΡΑΡΤΗΜΑ ΙΙ

Αριθμός απογραφεισών προβατίνων στα Κράτη μέλη την 31η Δεκεμβρίου 1980

1.2.3.4.5 // Περιοχή // // Κράτος μέλος // // Αριθμός απογραφεισών προβατίνων

(σε κεφαλές) // 1 // // Ιταλία // // 6 789 000 // 2 // // Γαλλία // // 7 860 000 // 3 // // // // 1 504 000 // // εκ των οποίων: // Δανία // 47 000 // // // // Κάτω Χώρες // 590 000 // // // // Λουξεμβούργο // 4 000 // // // // Βέλγιο // 60 000 // // // // Γερμανία // 803 000 // // 4 // // Ιρλανδία // // 1 750 000 (1) // 5 // // Ηνωμένο Βασίλειο // // 13 766 000 // 6 // // Ελλάς // // 6 519 000

(1) Κατ' εκτίμηση.